section_heading: Karijera
paragraph_text: Tarik Filipović rođen je 11. ožujka 1972. u Zenici od majke Fahrije - Seke, rođene Mecan i oca Omera. Ima i mlađu sestru Eminu. Kao dječak imao je nadimke Rikta, Riketa, a navijao je za Čelik, koji je u vrijeme bivše Jugoslavije bio prvoligaš. Glumačku karijeru je počeo u dječjem ansamblu Narodnog kazališta u Zenici. Studirao je na zagrebačkoj Akademiji za kazalište, film i televiziju. Glumio je u više od 800 kazališnih predstava. Snimio je puno filmova i tv - serija koje su se prikazivale širom država na prostoru bivše Jugoslavije, a poznat je i po ulozi Teodora "Tea" Friščića u seriji Bitange i princeze. Medijsku slavu je stekao najprije u HRT-ovoj Skrivenoj kameri, a potom kao voditelj kviza Tko želi biti milijunaš?, čije je emitiranje počelo na HRT-u 2002. godine. Krajem 2007. godine, Milijunaš se nakratko maknuo s ekrana, kako bi ustupio mjesto novom kvizu "1 protiv 100" u kojem je Tarik također bio voditelj. 3. lipnja 2010. odradio je posljednju emisiju kviza Tko želi biti milijunaš.<ref>A. Reić, Tarik spustio zastor na emisiju "Tko želi biti milijunaš", Slobodna Dalmacija, 3. lipnja 2010., pristupljeno 24. ožujka 2016.<ref>Tita Premec, Ana Lulić, U 521 emisiji samo jedna milijunašica, Jutarnji list, 3. lipnja 2010., pristupljeno 24. ožujka 2016. Tarik Filipović je od 2013. godine do 2019. godine vodio kviz <nowiki>Potjera. Od 19. rujna 2019. godine ponovno vodi kviz Tko želi biti milijunaš?</nowiki>. Od veljače 2016. godine voditelj je i zabavne emisije Satirikon.